kalixlouiis/myanmar-wikipedia-corpus huggingface dataset:
ကမ္ဘာအေးဘုရားလမ်းတွင်နေသည်။
"ဖြူးစာပေနှင့် ကလေးစာပေရိပ်မြုံ”က စာအုပ်များထုတ်ဝေခဲ့သည်။
ရေးသားပြုစုထုတ်ဝေခဲ့သော စာအုပ်များ ဖြူးတုတ်ဘဲကလေး ကလေးကဗျာ စလေအညာက ပုလွေဆရာ အလီဘာဘာနှင့် ဓမြ ၄၀ ခရီးသည် မောင်ပွ သားငှက်သဘင် ဒါ့သင်မြို့တော် တဂိုးစာပဒေသာ ကျန်စစ်သားနှင့် အခြားပြဇာတ်များ ဆွတ်ဆွတ်ဖြူနှင့် အခြားပြဇာတ်များ ဆရာကတော်နှင့် အခြားပြဇာတ်များ သားချော့သီချင်း စာပဒေသာ (၁) စာပဒေသာ (၂) စာပဒေသာ (၃) Who will translate in the future? ဘာသာပြန်ကဗျာ (အင်္ဂလိပ်ပြင်သစ် ဘာသာပြန်နည်းနှင့်ပုံစံ) (ကွယ်လွန်ပြီးမှ ထွက်သည်။
) Bilingual အင်္ဂလိပ် မြန်မာ ဘာသာပြန်ကလေးကဗျာ(ရိုက်ဆဲ) ဘဝနိဂုံး ၉.၁၀.၁၉၇၀ ခုနှစ်တွင် ကွယ်လွန်သည်။
(တဂိုးစာပဒေသာ−စာအုပ် နိဒါန်းမှ ယူသည်) ကိုးကား ကဏ္ဍ:မြန်မာ အမျိုးသား စာရေးဆရာများ ကဏ္ဍ:မြန်မာ စာရေးဆရာများ။
thumb|ပအမဖ ဥက္ကဋ္ဌဟောင်း ဗိုလ်ဟိန်မောင် ဗိုလ်ဟိန်မောင်သည် ခရစ်သက္ကရာဇ် ၁၉၁၈ တွင် ရှမ်းပြည်နယ်မှ တောင်ကြီးမြို့နယ် ဖာမွန်းရွာနေ ဆြာႏပေႏနှင့် မွိုးကျောင်ꩻလုံ တို့မှ ဖွားမြင်သော သားဖြစ်သည်။
မွေးချင်းမောင်နှာမများမှာ ဖြားဝရမြန်း၊ မွိုးနန်းဗိုခမ်း၊ မွိုးနန်းထဉ်း၊ မွိုးနန်းအုံး၊ ဖြားထွက်ခွန် တို့ဖြစ်သည်။
၎င်းသည် အိမ်ထောင်သည် ဇနီး မွိုးကျောင်လွန်းနှင့်အတူ သားသမီး (၆)ဦး ထွန်းကားခဲ့ကာ မွိုးနန်းဗိန်း၊ ခွန်သာဒွန်း (ပအိုဝ်းဂီတ အနုပညာကို မွေးထုတ်ပေးခဲ့သူ)၊ မွိုးနန်းလုံ၊ ခွန်မြင့်အောင်၊ ခွန်ထွန်းကြည်၊ ခွန်မြင့်နောင် တို့ဖြစ်သည်။
ဘုန်းကြီးကျောင်းပညာရေးကိုသာ သင်ယူခဲ့ရသည်။
ဗိုလ်ဟိန်မောင်သည် ညောင်ရွှေစော်ဘွား၏ တိုက်သူကြီးတာဝန်ကို ထမ်းဆောင်ခဲ့သူဖြစ်သည်။
၁၉၄၂ မှ ၁၉၄၄ ထိ စော်ဘွား၏ ပုလိပ်အဖြစ် တာဝန်ထမ်းဆောင်ခဲ့သည်။
၁၉၄၅ မှ ၁၉၄၆ ထိ ပြည်စောင့်ရဲတပ်ကို ဝင်ရောက်တာဝန်ထမ်းဆောင်ခဲ့သည်။
အလင်းရောင်စာကြည့်တိုက် လှုပ်ရှားမှုတွင် ပါဝင်ခဲ့သည်။
ရှမ်းပြည် ပြည်သူ့လွတ်လပ်ရေးအဖွဲ့မှ အရှေ့အာရှလူငယ် အမှုဆောင်တွင်လည်း ပါဝင်ခဲ့သည်။
၁၉၄၆ နှင့် ၁၉၄၇ တွင် ကျင်းပသော ပင်လုံညီလာခံကိုလည်း ပါဝင်တက်ရောက်ခဲ့သည်။
၁၉၄၆ တွင် ဖွဲ့စည်းထားသော ပအိုဝ်းလွောင်းဗူးအဖွဲ့ကိုလည်း အမှုဆောင်အနေဖြင့် ပါဝင်လှုပ်ရှားခဲ့သည်။
၁၉၄၉ ခုနှစ် ဒီဇင်ဘာလ (၁၁)ရက်နေ့တွင် စတင်ဖွဲ့စည်းသော ပအိုဝ်းအမျိုးသားလွတ်မြောက်ရေး တပ်ဖွဲ့ကိုလည်း သထုံဦးလှဖေ၊ ဗိုလ်ချန်ဇုံတို့နှင့်အတူ ပါဝင်လှုပ်ရှားခဲ့သည်။
၁၉၅၀ တွင် ဗိုလ်ချန်ဇုံနှင့်အတူ ဖဆပလ အစိုးရ၏ ငြိမ်းချမ်းရေးကမ်းလှမ်းမှုကြောင့် အင်းအား(၆၀)ကျော်ဖြင့် အလင်းဝင်ခဲ့သည်။
၁၉၅၀ တွင် ပအိုဝ်းလွောင်ႏဗူႏဖွဲ့မှ ပြောင်းလဲဖွဲ့စည်းသော ပြည်ထောင်စု ပအိုဝ်းအမျိုးသားအဖွဲ့ချုပ် (ပအမဖ)ကို ဥက္ကဋ္ဌအဖြစ် တာဝန်ထမ်းဆောင်ခဲ့သည်။
တရုတ်ဖြူစစ်ဆင်ရေးတွင် ပအလဖနှင့် ပြည်ထောင်စုတပ်ကိုပါ ပါဝင်ကူညီခဲ့သည်။
ရှမ်းတိုင်းရင်းသား စည်းလုံးညီညွတ်ရေးအဖွဲ့နှင့် ဖဆပလ အစိုးရကို ဆွေးနွေးပွဲများ လှုပ်ရှားမှုတွင် အကြိမ်ကြိမ် ပါဝင်ဆင်နွဲခဲ့သည်။
၁၉၅၅ ခုနှစ် ဧပြီလဝန်းကျင်၌ ပအမဖ ဥက္ကဋ္ဌအဖြစ် တာဝန်ယူ ထမ်းဆောင်ချိန်တွင် မြန်မာနိုင်ငံလုံးဆိုင်ရာ ဒုတိယအကြိမ် ပါလီမန်ရွေးကောက်ပွဲအတွက် စည်းရုံးရေးကွင်းဆင်းနေစဉ်ကာလတွင် လုပ်ကြံသတ်ဖြတ် ဖျောက်ဖျက်ခြင်းကို ခံခဲ့ရသည်။
• ဟဝ်သေထွိုက်ငါး စွိုးခွို့အွဉ်ငါ အားဇားနည်း ခေါင်းဆောင်တန်သီး ဘဝမတ်တန့်အအဲဉ်း • ပြည်ထောင်စု ပအိုဝ်းအမျိုးသားအဖွဲ့ချုပ်(ပအမဖ) စတုတ္ထအကြိမ် ညီလာခံ၏ အစီရင်ခံစာ Category:ပအိုဝ်းလူမျိုး။
မြန်မာ့သစ်လုပ်ငန်း ()သည် သယံဇာတနှင့် သဘာဝပတ်ဝန်းကျင် ထိန်းသိမ်းရေး ဝန်ကြီးဌာန လက်အောက်ရှိ အဖွဲ့အစည်းတစ်ခု ဖြစ်သည်။
သမိုင်းကြောင်း ၁၉၄၈ ခုနှစ်မှ စတင်၍ The State Timber Board (STB) အမည်ဖြင့် ဆောင်ရွက်ခဲ့သည်။
၁၉၅၄ ခုနှစ်တွင် STB ၏ သစ်အခြေခံစက်မှုလုပ်ငန်းများ ဖွံ့ဖြိုးတိုးတက်ရေးအတွက် Mr. H. F. Scheweiertz မှ စီမံချက် ချမှတ်ဆောင်ရွက်ခဲ့သည်။
၁၉၆၃ ခုနှစ်တွင် သစ်ထုတ်လုပ်ခြင်းလုပ်ငန်းအား နိုင်ငံတော်မှသာ ဆောင်ရွက်ရန် ပြဋ္ဌာန်းခဲ့ပြီး သစ်ခွဲစိတ်ခြင်းလုပ်ငန်းများအား ၁၉၆၅ခုနှစ်တွင် နိုင်ငံပိုင် သစ်စက်များအသွင်ဖြင့် စတင် ဆောင်ရွက်ခဲ့သည်။
၁၉၇၄ခုနှစ်တွင် State Timber Board (STB) အား Timber Corporation (TC) အဖြစ်ပြောင်းလဲ ဖွဲ့စည်းခဲ့သည်။
၁၉၇၅-၁၉၈၅ခုနှစ်များတွင် IDA, ADB နှင့် JICA တို့၏ ချေးငွေ၊ ပံ့ပိုးငွေများ( Loans and Grants) ဖြင့်စီမံချက်(၅)ခု အကောင်အထည်ဖော် ဆောင်ရွက်ခဲ့သည်။
၁၉၈၉ ခုနှစ်တွင် ဈေးကွက်စီးပွားရေးစနစ်သို့ ပြုပြင်ပြောင်းလဲကာ သစ်လုပ်ငန်းကော်ပိုရေးရှင်း− Timber Corportation (TC) အား မြန်မာ့သစ်လုပ်ငန်း - Myanma Timber Enterprise (MTE) အမည်ဖြင့် နိုင်ငံတော်၏ စီးပွားရေးလုပ်ငန်း အသွင်ဖြင့် ဆောင်ရွက်ခဲ့သည်။
ဖွဲ့စည်းပုံ မြန်မာ့သစ်လုပ်ငန်းတွင် အောက်ပါဌာနများ ပါဝင်ဖွဲ့စည်းထားသည်။
စီမံကိန်းနှင့်စာရင်းအင်းဌာန စီမံခန့်ခွဲရေးဌာန သစ်ထုတ်ရေးဌာန ပြည်ပရောင်းဝယ်ရေးနှင့်သစ်စက်ဌာန ပြည်တွင်းရောင်းဝယ်ရေးနှင့်သစ်စက်ဌာန သစ်အခြေခံစက်မှုလုပ်ငန်းဌာန အင်ဂျင်နီယာဌာန ဘဏ္ဍာရေးနှင့်ငွေစာရင်းဌာန စီမံကိန်းနှင့်စာရင်းအင်းဌာန စီမံကိန်းနှင့်စာရင်းအင်းဌာန၏ အထွေထွေမန်နေဂျာသည် မြန်မာ့သစ်လုပ်ငန်း၏ ဒုတိယအကြီးအကဲအနေဖြင့် တာဝန်ယူရသည်။
စီမံကိန်းနှင့်စာရင်းဌာန၏ အဓိက တာဝန်ဝတ္တရားများမှာ အောက်ပါအတိုင်း ဖြစ်သည်။
ပတ်ဝန်းကျင်ထိန်းသိမ်းရေးနှင့် သစ်တောရေးရာ ဝန်ကြီးဌာန၏ လမ်းညွှန်ချက်ဖြင့် နှစ်ရှည်စီမံကိန်း၊ နှစ်တိုစီမံကိန်း၊ နှစ်စဉ်စီမံကိန်းကို လုပ်ငန်းကဏ္ဍအလိုက် ရေးဆွဲတင်ပြခြင်း၊ အကောင်အထည်ဖော် ဆောင်ရွက်မှုကို အစီရင်ခံတင်ပြခြင်း၊ မြန်မာ့သစ်လုပ်ငန်း၏ လုပ်ငန်းကဏ္ဍအလိုက် စာရင်းအင်းများအား ရေးဆွဲပြုစု ထိန်းသိမ်းခြင်းနှင့် ပုံမှန်လစဉ်၊ လပတ်အစီရင်ခံစာများ ပြုစုတင်ပြခြင်း၊ နှစ်ရှည်နှစ်တို ရင်းနှီးမြှုပ်နှံမှု စီမံကိန်းအရ နှစ်စဉ်ငွေလုံးငွေရင်းရန်ပုံငွေ ဘတ်ဂျက်ရေးဆွဲတင်ပြခြင်း၊ ငွေလုံးငွေရင်းရန်ပုံငွေ ခွင့်ပြုချက်ဆိုင်ရာ လုပ်ငန်းအဆင့်ဆင့်ဆက်သွယ် ဆောင်ရွက်ခြင်း၊ မြန်မာ့သစ်လုပ်ငန်း၏ ငွေလုံးငွေရင်းရန်ပုံငွေကိစ္စ ညှိနှိုင်းရေးဆွဲ၍ ဗဟိုစက်ပစ္စည်း စာရင်းအင်းနှင့်စစ်ဆေးဦးစီးဌာန၊ ပြည်သူ့ဆောက်လုပ်ရေးလုပ်ငန်းနှင့် ရသုံးမှန်းခြေ ငွေစာရင်း ဦးစီးဌာနတို့နှင့် ပူးပေါင်းစိစစ် ညှိနှိုင်းခြင်း၊ ခွင့်ပြုချက်ရရှိလာသော ငွေလုံးငွေရင်းရန်ပုံငွေကို မြန်မာ့သစ်လုပ်ငန်း လက်အောက်ခံဌာနများသို့ ခွဲဝေပေးခြင်း၊ ဆောင်ရွက်ပြီး လုပ်ငန်းစီမံကိန်းများ၊ ဆောင်ရွက်ဆဲ လုပ်ငန်းစီမံကိန်းများနှင့် ပတ်သက်၍ မှတ်တမ်းထားခြင်း၊ အစီရင်ခံစာများ ပြုစုတင်ပြခြင်း၊ မြန်မာ့သစ်လုပ်ငန်းနှင့် ဖက်စပ်ဆောင်ရွက်မှု၊ ရာနှုန်းပြည့် ရင်းနှီးမြှုပ်နှံဆောင်ရွက်မှုတို့နှင့် ပတ်သက်၍ စိစစ်ခွင့်ပြုလုပ်ငန်းဆောင်ရွက် အစီရင်ခံခြင်း၊ ပြင်ပအဖွဲ့အစည်းများနှင့် နိုင်ငံတကာအဖွဲ့အစည်းများမှ အခါအားလျော်စွာ တောင်းခံလာသော စာရင်းအင်းအစီရင်ခံစာများ ပြုစုပေးပို့ခြင်း၊ ဝန်ထမ်းများ လုပ်ငန်းပိုမိုကျွမ်းကျင်၍ အရည်အသွေး ပိုမိုမြင့်မားရေးအတွက် ပြည်တွင်း၊ ပြည်ပများသို့ ပညာသင်စေလွှတ်ခြင်း၊ မြန်မာ့သစ်လုပ်ငန်းလက်အောက်ရှိ သင်တန်းကျောင်းများတွင် ဝန်ထမ်းများ အရည်အသွေး ထက်မြက်စေရန်နှင့် အရည်အသွေးတိုးမြှင့်စေရန် ဌာနတွင်း သင်တန်းများ သင်ကြားပို့ချစေခြင်း၊ မြန်မာ့သစ်လုပ်ငန်း အုပ်ချုပ်မှုအောက်ရှိ လုပ်ငန်းဌာနများ၏ လျာထားချက်အပေါ် ဆောင်ရွက်ပြီးစီးမှုအခြေအနေ၊ သစ်စာရင်း၊ ငွေစာရင်းနှင့် စတိုပစ္စည်းစာရင်းများအား ဌာန ညွှန်ကြားချက်များနှင့်အညီ ကျခံ သုံးစွဲ / ဆောင်ရွက်ထားရှိခြင်း ရှိ / မရှိ စာရင်းစစ်ဆေးခြင်းနှင့် လုပ်ငန်းစစ်ဆေးခြင်း။
စီမံခန့်ခွဲရေးဌာန စီမံခန့်ခွဲရေးဌာနသည် - နိုင်ငံတော်၏ မူဝါဒ၊ လမ်းညွှန်ချက်၊ ညွှန်ကြားချက်များကို ထပ်ဆင့်လမ်းညွန်ခြင်း၊ ဌာနအသီးသီး၏လုပ်ငန်းများကို ဆက်သွယ်၊ ပေါင်းစပ်ညှိနှိုင်းခြင်း၊ အထက်ဌာနများနှင့် ပြင်ပဌာန အဖွဲ့အစည်း များသို့ဆက်သွယ်ခြင်း၊ ဖွဲ့စည်းပုံဆိုင်ရာ ကိစ္စရပ်များ ဆောင်ရွက်ခြင်း၊ လုပ်ငန်းဆိုင်ရာ အဖွဲ့အစည်းများ ဖွဲ့စည်းခြင်း ရုပ်သိမ်းခြင်း၊ ရပ်စဲခြင်း၊ ဖျက်သိမ်းခြင်း၊ မြန်မာ့သစ်လုပ်ငန်း၊ စီမံခန့်ခွဲရေးအဖွဲ့၊ ဖွဲ့စည်းခြင်း၊ အစည်းအဝေးဆိုင်ရာများ၊ ဆုံးဖြတ်ချက်များအား အကောင်အထည်ဖော်ဆောင်ရွက်ခြင်း၊ ဝန်ထမ်း‌ရေးရာ ကိစ္စရပ်များ (ခန့်ထားရေး/ တာဝန်အပ်နှင်းရေး/ ပြောင်းရွှေ့ရေး/ ရာထူးတိုးမြှင့်ခန့်ထားရေး/ ပင်စင်/ ဆုကြေး/ လျော်ကြေးဆိုင်ရာ/ နုတ်ထွက်ရေးစသည်များ)၊ *စည်းကမ်းထိန်းသိမ်းရေး (ဌာနဆိုင်ရာ အရေးယူမှုများ)၊ ဂုဏ်ထူးဆောင်ဘွဲ့တံဆိပ်များ ချီးမြှင့်အပ်နှင်းရေးဆိုင်ရာ ကိစ္စရပ်များ၊ ကိုယ်ရေး မှတ်တမ်းများ ကိစ္စ၊ စက်မောင်းဆီများ ထုတ်ယူဖြန့်ဖြူးရေး၊ ကြိုးမဲ့ကြေးနန်းဆက်သွယ်ရေး၊ ပြန်ကြားရေးဆိုင်ရာ ကိစ္စရပ်များနှင့် သက်သာချောင်ချိရေးဆိုင်ရာ ကိစ္စရပ်များ၊ ထူးခြားဖြစ်စဉ်များ၊ စာရင်းစစ်အစီရင်ခံစာကိစ္စရပ်များ၊ အထက်ဌာန၏ညွှန်ကြားချက်များအား အချိန်နှင့်တပြေးညီ ဌာနများနှင့် ပေါင်းစပ်ညှိနှိုင်းဆောင်ရွက်တင်ပြခြင်းနှင့် အခါအားလျှော်စွာ ပေးအပ်သော တာဝန်များကို ဆောင်ရွက်ရသည်။
ပြည်ပရောင်းဝယ်ရေးနှင့်သစ်စက်ဌာန ပြည်ပရောင်းဝယ်ရေးနှင့်သစ်စက်ဌာနကို ဌာနခွဲ( ၅ )ခုဖြင့် အောက်ပါအတိုင်း ဖွဲ့စည်းထားသည်။
အုပ်ချုပ်ရေးဌာနခွဲ စီမံကိန်း/သစ်လုံးဌာနခွဲ ရောင်းဝယ်ရေးဌာနခွဲ သစ်စက်ဌာနခွဲ စစ်ဆေးရေးဌာနခွဲ ပြည်ပရောင်းဝယ်ရေးနှင့် သစ်စက်ဌာနသည် သစ်ထုတ်ရေးဌာနမှ လွှဲပြောင်း ပေးပို့လာသော ကျွန်းနှင့် သစ်မာသစ်လုံး၊ ခွဲသားများကို နိုင်ငံခြားဝင်ငွေရရှိစေရန် ရောင်းချခြင်းနှင့် ထုတ်လုပ် ဖြန့်ဖြူးခြင်းတို့ကို အဓိက ဆောင်ရွက်သည်။
ပြည်တွင်းရောင်းဝယ်ရေးနှင့် သစ်စက်ဌာန ပြည်တွင်းရောင်းဝယ်ရေးနှင့် သစ်စက်ဌာနသည် သစ်ထုတ်ရေးဌာနကြီးမှ လက်ခံရရှိသော သစ်လုံးများကိုခွဲစိတ်၍ သစ်ခွဲသားများ ထုတ်လုပ်ကာ ပြည်တွင်းဝင်ငွေ ရှာဖွေပေးနေသော လုပ်ငန်းတစ်ခု ဖြစ်သည်။
ပြည်တွင်းသုံး သစ်ခွဲသား ခွဲစိတ်ခြင်းလုပ်ငန်းကို ပြည်နယ်/တိုင်း ဒေသကြီး အသီးသီးရှိ သစ်စက်များဖြင့် လည်ပတ်ဆောင်ရွက်ပြီး၊ နိုင်ငံတော် စီမံကိန်းများ၊ တပ်မတော် သစ်ခွဲသားလိုအပ်ချက်၊ မြန်မာ့ မီးရထား ဇလီဖား၊ သဘာဝဘေး ပြန်လည် ထူထောင်ရေးလုပ်ငန်းများနှင့် ပြည်သူများအတွက် လိုအပ်သောသစ်ခွဲသားများကို ဝန်ကြီးဌာန၏ လမ်းညွှန်ချက်နှင့်အညီ ပြည်နယ်/ တိုင်းဒေသကြီး အသီးသီးရှိ သစ်စက်/သစ်ဆိုင်များမှ ဖြန့်ဖြူး ရောင်းချပေးလျက် ရှိသည်။
ပုံမှန် ဖြန့်ဖြူးရောင်းချပေးခြင်းအပြင် သစ်လုံး/ရောင်းတန်းဝင် သစ်ခွဲသား၊ ရွေးကျန်/အတို အသေးများအားပြည်နယ်/တိုင်းဒေသကြီးအသီးသီးတွင် ဈေးပြိုင်/အိတ်ဖွင့်လေလံ ဆောင်ရွက်၍ ဖြန့်ဖြူး ရောင်းချပေးလျက်ရှိသည်။
သစ်အခြေခံစက်မှုလုပ်ငန်းဌာန သစ်အခြေခံစက်မှုလုပ်ငန်းဌာနသည် ယခင်က မြန်မာ့သစ်လုပ်ငန်း၊ ပြည်ပရောင်းဝယ်ရေးနှင့် သစ်စက်ဌာနလက်အောက်တွင် ဌာနခွဲတစ်ခုအဖြစ် တည်ရှိခဲ့ပြီး ၁၉၉၉ခုနှစ်၊ ဇူလိုင်လ(၁)ရက် နေ့တွင် သစ်အခြေခံစက်မှုလုပ်ငန်းဌာန ( Wood-based Industry Department ) အဖြစ် ယာယီဖွဲ့စည်းပုံဖြင့် စတင်ဆောင်ရွက်ခဲ့သည်။
ထို့နောက် ၂၀၀၂ခုနှစ်၊ ဒီဇင်ဘာလ(၁၂)ရက် နေ့တွင် ကျင်းပပြုလုပ်သော ပြည်ထောင်စုမြန်မာနိုင်ငံတော်အစိုးရအဖွဲ့၏ (၄၅/၂၀၀၂) ကြိမ်မြောက် အစည်းအဝေးဆုံးဖြတ်ချက်အရ အထွေထွေမန်နေဂျာဦးဆောင်သော ဌာနကြီးတစ်ခု အဖြစ် သီးခြားရပ်တည်လာခဲ့သည်။
သစ်အခြေခံစက်မှုလုပ်ငန်း ဌာန၏အဓိကတာဝန်မှာ နိုင်ငံပိုင်သစ်တော သယံဇာတများဖြစ်သည့် ကျွန်းနှင့်သစ်မာ ကုန်ကြမ်းများဖြင့် သစ်အခြေခံအချောထည် ထုတ်ကုန်များ ထုတ်လုပ်၍ ပြည်တွင်း၊ ပြည်ပဈေးကွက်များသို့ ဖြန့်ဖြူးတင်ပို့ပြီး ပြည်တွင်းဝင်ငွေ၊ ပြည်ပဝင်ငွေများရရှိအောင် ဆောင်ရွက်ခြင်း ဖြစ်သည်။
အင်ဂျင်နီယာဌာန မြန်မာ့သစ်လုပ်ငန်းလက်အောက်ရှိ ယာဉ်/ယန္တရားများ၊ သစ်စက်များနှင့် သစ်အခြေခံစက်များအား အသစ်တပ်ဆင်ခြင်း၊ ပြုပြင် ထိန်းသိမ်းခြင်း၊ ဝယ်ယူဖြည့်တင်းခြင်း၊ သိုလှောင်ထိန်းသိမ်းခြင်းနှင့် ဖြန့်ဖြူးခြင်း၊ စက်မှုဆိုင်ရာအကြံဉာဏ်များပေးခြင်း၊ ဆောက်လုပ်ရေး လုပ်ငန်းများအား ကြီးကြပ်ခြင်းစသည်တို့ကို မြန်မာ့သစ်လုပ်ငန်း ရည်မှန်းချက်များနှင့်အညီ ကုန်ထုတ်ဌာနကြီးများ၏ လိုအပ်ချက်များကို ဖြည့်ဆည်းဆောင်ရွက်ပေးနိုင်ရန် အင်ဂျင်နီယာဌာနကို ဖွဲ့စည်းတည်ထောင်ခဲ့ခြင်းဖြစ်သည်။
ယခင် ဘုံဘေဘားမား (အမှတ် ၃ သစ်စက်)၊ စတီးဘရားသား (အမှတ် ၆ သစ်စက်) စသည်တို့တွင် အင်ဂျင်နီယာဝန်ထမ်းများ တာဝန်ထမ်းဆောင်ခဲ့သည်။
၁၉၅၈ ခုနှစ်တွင် ယန္တရားဖြင့် သစ်ထုတ်ခြင်းလုပ်ငန်းအတွက် ကမ္ဘာ့ကုလသမဂ္ဂစားနပ်ရိက္ခာအဖွဲ့ (FAO) မှ နည်းပညာ ကူညီထောက်ပံ့ မှုများပေးခဲ့သည်။
၁၉၆၀ ခုနှစ်တွင် စက်ယန္တရားဖြင့် လမ်းဖောက်ခြင်း၊ သစ်ဆွဲခြင်း၊ သစ်တိုက်ခြင်း လုပ်ငန်းများကို အထက် ချင်းတွင်းမော်လိုက်ခရိုင်တွင် စတင်ဆောင်ရွက်ခဲ့သည်။
၁၉၆၃ ခုနှစ်တွင် အင်ဂျင်နီယာဌာနကို စတင်ဖွဲ့စည်း တည်ထောင်ခဲ့သည်။
၁၉၇၅ ခုနှစ်တွင် အင်ဂျင်နီယာဌာနကို ဝန်ထမ်း(၂၆၃၄)ဦးဖြင့်လည်းကောင်း၊ ၁.၄.၁၉၉၀ တွင် အင်ဂျင်နီယာဝန်ထမ်း (၅၉၅၈) ဦးဖြင့်လည်းကောင်း ပြန်လည် ဖွဲ့စည်းခဲ့သည်။
ဘဏ္ဍာရေးနှင့်ငွေစာရင်းဌာန ဘဏ္ဍာရေးနှင့်ငွေစာရင်းဌာနမှာ မြန်မာ့သစ်လုပ်ငန်း၏ သစ်ထုတ်ရေး၊ ဖေါင်ဖွဲ့ရေး၊ ပြည်တွင်း/ပြည်ပ ခွဲစိတ်ဖြန့်ဖြူးရောင်းချရေးလုပ်ငန်းများ၊ သစ်အခြေခံစက်မှုလုပ်ငန်းများ နှင့်အခြား ဝန်ဆောင်မှုလုပ်ငန်းများ၏ လုပ်ငန်းဆောင်ရွက်မှုတို့ကို ဥပဒေ၊ နည်းဥပဒေ၊ လုပ်ထုံး လုပ်နည်း၊ စည်းမျဉ်းစည်းကမ်း၊ တည်ဆဲညွှန်ကြားချက်များနှင့် ညီညွတ်စေရန် ညွှန်ကြားလွှာများ၊ ဖြန့်ဝေစာများ ထုတ်ပြန်ပြီး သင်တန်းများ ပို့ချပေးခြင်း၊ လက်တွေ့ အကောင်အထည်ဖော် ဆောင်ရွက်ခြင်းတို့ဖြင့် ပံ့ပိုးဆောင်ရွက်လျက် ရှိသကဲ့သို့ လိုက်နာ ဆောင်ရွက်မှု ရှိ/မရှိ၊ မှန်ကုန်ညီညွတ်မှုရှိ/မရှိ တို့ကို စိစစ်တင်ပြဆောင်ရွက်ရသည့် ဌာနဖြစ်သည်။
သင်တန်းကျောင်းများ မြန်မာ့သစ်လုပ်ငန်းမှ ဖွင့်လှစ်ထားသော သင်တန်းကျောင်းများမှာ အောက်ပါအတိုင်းဖြစ်သည်။
လေ့ကျင့်ရေးသင်တန်းကျောင်းအမှတ် (၁) (နန်ချွန်) လေ့ကျင့်ရေးသင်တန်းကျောင်းအမှတ် (၂) (ပျဉ်းမနား) လေ့ကျင့်ရေးသင်တန်းကျောင်းအမှတ် (၃) (အုတ်ကျင်း) လေ့ကျင့်ရေးသင်တန်းကျောင်းအမှတ် (၁) (နန်ချွန်) နန်ချွန်၊ ရေတာရှည်မြို့နယ်၊ ပဲခူးတိုင်းဒေသကြီးတွင် တည်ရှိပြီး ၁၉၈၀-၈၁ ခုနှစ်တွင် ကုလသမဂ္ဂ ဖွံ့ဖြိုးမှုအစီအစဉ်ဖြင့် ဖွင့်လှစ်ထားခြင်းဖြစ်သည်။
အကျယ်အဝန်းမှာ ၄၄၁.၄၁ ဧက ရှိသည်။
ဖွင့်လှစ်သင်ကြားနေသော သင်တန်းများမှာ - ပတ်ဝန်းကျင်ထိခိုက်မှုလျော့နည်းစေသော သစ်ထုတ်လုပ်ခြင်း (လက်ထောက်မန်နေဂျာ၊ ကြီးကြပ်သူ၊ ဆင်အုပ် / ဆင်ခေါင်း) သင်တန်းကာလ (၃) ပါတ် သစ်ထုတ်ပညာရပ် (ချောင်းအုပ် / ချောင်းခေါင်း) မွမ်းမံသင်တန်းကာလ (၃) ပါတ် ဆင်အသုံးချပညာရပ် (ဆင်အုပ် / ဆင်ခေါင်း) မွမ်းမံသင်တန်းကာလ (၂) ပါတ် သစ်ထုတ်ပညာရပ် (သစ်အုပ် / သစ်အုပ်ကြီး) မွမ်းမံသင်တန်းကာလ (၃) ပါတ် ဆင်ထိန်းသိမ်းကုသစောင့်ရှောက်ရေးကြီးကြပ်သင်တန်းကာလ (၂) ပါတ် ဒု - တိရစ္ဆာန်ဆေးကုမှူးသင်တန်းကာလ (၂) ပါတ် လေ့ကျင့်ရေးသင်တန်းကျောင်းအမှတ် (၂) (ပျဉ်းမနား) ပျဉ်းမနားမြို့နယ်၊ နေပြည်တော် တွင် တည်ရှိပြီး ၁၉၆၃ ခုနှစ် တွင် မြန်မာ့သစ်လုပ်ငန်းမှ ဖွင့်လှစ်ထားခြင်းဖြစ်သည်။
အကျယ်အဝန်းမှာ ၂၈.၂၄ ဧကရှိသည်။
ဖွင့်လှစ်သင်ကြားနေသော သင်တန်းများမှာ - သစ်တိုက်ယာဉ်မောင်းအခြေခံသင်တန်းကာလ (၈) ပါတ် သစ်တိုက်ယာဉ်မောင်းမွမ်းမံသင်တန်းကာလ (၈) ပါတ် လမ်းဖောက်စက် (ဒိုဇာ) မြေထိုး / မြေညှိ အခြေခံသင်တန်းကာလ (၈) ပါတ် လမ်းဖောက်စက် (ဒိုဇာ) မြေထိုး / မြေညှိ မွမ်းမံသင်တန်းကာလ (၈) ပါတ် သစ်သင်စက် (လိုဒါ) သစ်ဆွဲ / သစ်တင် အခြေခံမွမ်းမံသင်တန်းကာလ (၈) ပါတ် ယာဉ်မောင်းစက်ပြင်သင်တန်းကာလ (၈) ပါတ် လေ့ကျင့်ရေးသင်တန်းကျောင်းအမှတ် (၃) (အုတ်ကျင်း) အလုံမြို့နယ်၊ ရန်ကုန်တိုင်းဒေသကြီး တွင် တည်ရှိပြီး ၁၉၆၃ ခုနှစ် တွင် မြန်မာ့သစ်လုပ်ငန်းမှ ဖွင့်လှစ်ထားခြင်းဖြစ်သည်။
ဖွင့်လှစ်သင်ကြားနေသော သင်တန်းများမှာ - စီမံကိန်းနှင့်အုပ်ချုပ်မှုဆိုင်ရာ မွမ်းမံသင်တန်းကာလ (၂) ပါတ် လုပ်ငန်းဆိုင်ရာကျွမ်းကျင်မှုနှင့် ပညာပေးသင်တန်းကာလ (၃) ပါတ် သစ်ခွဲစိတ်ခြင်း ကြီးကြပ်သူဝန်ထမ်းသင်တန်းကာလ (၆) ပါတ် ငွေစာရင်း / ပစ္စည်းထိန်းသိမ်းရေးသင်တန်းကာလ (၃) ပါတ် စက်ပြင် / လျှပ်စစ် / လွှပြင် သင်တန်းကာလ (၃) ပါတ် အာဆီယံကျွမ်းကျင်မှုလုပ်သား (စံ) (လွှပြင် / သစ်ပါးလွှာစက် / လွှစက်မောင်း / ပရိဘောဂပြုလုပ်သူ) သင်တန်းကာလ (၄) ပါတ် ဆက်စပ်ကြည့်ရှုရန် သစ်တောဦးစီးဌာန အပူပိုင်းဒေသစိမ်းလန်းစိုပြည်ရေးဦးစီးဌာန ပတ်ဝန်းကျင်ထိန်းသိမ်းရေးဦးစီးဌာန မြေတိုင်း ဦးစီးဌာန အကိုးအကား ပြင်ပအဆက်အသွယ် မြန်မာ့သစ်လုပ်ငန်း Category:မြန်မာနိုင်ငံရှိ အစိုးရအဖွဲ့အစည်းများ။
အပူပိုင်းဒေသစိမ်းလန်းစိုပြည်ရေးဦးစီးဌာန () သည် သယံဇာတနှင့် သဘာဝပတ်ဝန်းကျင် ထိန်းသိမ်းရေး ဝန်ကြီးဌာန လက်အောက်ရှိ ဦးစီးဌာနတစ်ခုဖြစ်သည်။
သမိုင်းကြောင်း မြန်မာနိုင်ငံအလယ်ပိုင်း အပူပိုင်းမိုးနည်းဒေသ၏ သဘာဝပတ်ဝန်းကျင် အခြေအနေများ ဖွံ့ဖြိုးတိုးတက်လာစေရန် ရည်ရွယ်ချက်ဖြင့် ၁၉၅၃ ခုနှစ်မှ စတင်၍ မြေယာကျေးလက် တိုးတက်ကြီးပွားရေး ကော်ပိုရေးရှင်း (မြေကျေးရှင်း)ကို ဖွဲ့စည်းခဲ့ပြီး ၁၉၅၃-၅၄ ဘဏ္ဍာနှစ်မှ ၁၉၆၂-၆၃ ဘဏ္ဍာနှစ် အထိ (၁၀)နှစ် ဆောင်ရွက်ခဲ့သည်။
၁၉၆၃ ခုနှစ်မှစ၍ သစ်တောဦးစီးဌာနမှ ဆက်လက် တာဝန်ယူခဲ့ပြီး ၁၉၆၃-၆၄ ဘဏ္ဍာနှစ်မှ ၁၉၈၁-၈၂ ဘဏ္ဍာနှစ်ထိ နှစ်(၂၀)အား (၁၀)နှစ် စီမံကိန်း နှစ်ရပ်ဖြင့် ၁၉၆၃-၆၄ ဘဏ္ဍာနှစ်မှ ၁၉၇၂-၇၃ ဘဏ္ဍာနှစ်ထိ(၁၀)နှစ်နှင့် ၁၉၇၂-၇၃ ဘဏ္ဍာနှစ်မှ ၁၉၈၁-၈၂ ဘဏ္ဍာနှစ်ထိ (၁၀) နှစ်၊ သတ်မှတ်လျက် စီမံကိန်းရေးဆွဲ အကောင်အထည် ဖော်ခဲ့သည်။
ထိုစဉ်က မိတ္ထီလာသစ်တောခရိုင်တွင်သာ အများဆုံး ဆောင်ရွက်ခဲ့ပြီး၊ အထူးသဖြင့် ပုပ္ပါးတောင် ရေဝေရေလဲသစ်တောများ ပြန်လည်ထူထောင်၍ ကျေးရွာသစ်တောများနှင့် စံပြသစ်တောများကို ဦးစားပေး တည်ထောင်ခဲ့သည်။
၁၉၈၂ ခုနှစ် နောက်ပိုင်းတွင် သစ်တောဦးစီးဌာန၏ ဖွဲ့စည်းပုံအား ခရိုင်အဆင့်ရုံးများ ဖျက်သိမ်းခဲ့သဖြင့် မြို့နယ်အဆင့်ရုံးများဖြင့်သာ လုပ်ငန်းများ ဆောင်ရွက်ခဲ့ရာမှ ၁၉၉၄-၉၅ ဘဏ္ဍာနှစ်တွင် ပထမ(၃)နှစ်တာကာလအား စမ်းသပ်ကာလအဖြစ် သစ်တောဦးစီးဌာနက အထူးဒေသ ကိုးခရိုင်စိမ်းလန်းစိုပြည်ရေး စီမံကိန်းအား စတင်ခဲ့သည်။
၁၉၉၅-၉၆ ဘဏ္ဍာနှစ်တွင် ကိုးခရိုင် မှ (၁၃)ခရိုင်သို့ တိုးချဲ့ ဆောင်ရွက်ခဲ့သည်။
၁၉၉၆-၉၇ ဘဏ္ဍာနှစ် မြင်းခြံခရိုင်တွင် ရေဝေတောင်တန်းများ စိမ်းလန်းစိုပြည်ရေး အထူးလုပ်ငန်း စီမံကိန်းကို စတင် ဆောင်ရွက်ခဲ့သည်။
မြန်မာနိုင်ငံအလယ်ပိုင်း အပူပိုင်းဒေသစိမ်းလန်းစိုပြည်ရေးလုပ်ငန်းများကို စီမံကိန်းများ ချမှတ်၍ အလေးထားဆောင်ရွက်သွားရန်၊ အပူပိုင်းဒေသ၌ နောင်သားစဉ်မြေးဆက် ရေရှည် အကျိုးရှိစေမည့် စီမံကိန်းလုပ်ငန်းများကို အကောင်အထည်ဖော်သွားရန်နှင့် ဒေသခံပြည်သူများလည်း နားလည်သိရှိပြီး ပူးပေါင်းပါဝင်အောင် စည်းရုံး ဆောင်ရွက်သွားရန်အတွက် အပူပိုင်းဒေသစိမ်းလန်းစိုပြည်ရေးဦးစီးဌာနကို ၁၉၉၇ ခုနှစ်၊ ဇွန်လ ၂၅ ရက်နေ့တွင် ဖွဲ့စည်းခဲ့သည်။
သစ်တောရေးရာဝန်ကြီးဌာန၊ ဝန်ကြီးရုံး၏ ၁၉၉၇ ခုနှစ်၊ ဇူလိုင်လ ၂၂ ရက်စွဲပါ စာအမှတ် ၁/၁၈၀ (က) (၆)/(၆၂၀/၉၇) ဖြင့် အပူပိုင်းဒေသ စိမ်းလန်းစိုပြည်ရေးဦးစီးဌာနအား တိုင်းဒေသကြီး(၃)တိုင်း၊ ခရိုင်(၁၃)ခရိုင်၊ မြို့နယ်(၅၇)မြို့နယ်၊ အပူပိုင်းဒေသ၏ သစ်တောဧရိယာ အကျယ်အဝန်း ၂၁.၅၅၇ သန်း ဧက၊ အရာထမ်း(၁၃၇)ဦး၊ အမှုထမ်း(၃၀၉၄)ဦး၊ ပေါင်း (၃၂၃၁) ဦးဖြင့် ဖွဲ့စည်းခဲ့ပြီး ၁၉၉၇ခုနှစ် စက်တင်ဘာလ (၁၈)ရက်နေ့တွင် မန္တလေးတိုင်းဒေသကြီး၊ ပုသိမ်ကြီးမြို့တွင် အပူပိုင်းဒေသ စိမ်းလန်းစိုပြည်ရေး ဦးစီးဌာန၊ ဦးစီးရုံးချုပ် ကို ဖွင့်လှစ်ခဲ့သည်။
အပူပိုင်းဒေသ စိမ်းလန်းစိုပြည်ရေး ဦးစီးဌာန ဖွဲ့စည်းပုံအား ၂၀၀၀-၂၀၀၁ ဘဏ္ဍာနှစ်မှ စတင်၍ မကွေးတိုင်းဒေသကြီး၊ ဂန့်ဂေါခရိုင် (ဂန့်ဂေါ၊ ထီးလင်းနှင့် ဆော) (၃)မြို့နယ်အား ချန်လှပ်၍ တိုင်းဒေသကြီး(၃)တိုင်း၊ ခရိုင်(၁၃)ခရိုင်၊ မြို့နယ်(၅၄)မြို့နယ်၊ အကျယ်အဝန်း(၂၀.၁၇)ဧကသန်းဖြင့် ပြန်လည်ပြင်ဆင် ဖွဲ့စည်းခဲ့သည်။
ရည်ရွယ်ချက် အပူပိုင်းဒေသ စိမ်းလန်းစိုပြည်ရေးဦးစီးဌာန အနေဖြင့် အောက်ဖော်ပြပါ ရည်ရွယ်ချက်များကို အကောင်အထည်ဖော် ဆောင်ရွက်သွားရန် ဖြစ်သည်။
အပူပိုင်းဒေသ စိမ်းလန်းစိုပြည် သာယာလှပစေရန်။
ရေ၊ မြေသဘာဝဝန်းကျင်ကို ထိန်းသိမ်းရန်။
ကျေးလက်နေပြည်သူများ၏ အခြေခံသစ်တောထွက်ပစ္စည်း လိုအပ်ချက်များကို ဖြည့်ဆည်းရန်။
ကျေးလက်နေပြည်သူများ၏ လူမှုစီးပွားထာဝစဉ် ဖွံ့ဖြိုးတိုးတက်စေရန်။
သစ်တော၊သစ်ပင်များ၏ တန်ဖိုးနှင့် အနှစ်သာရကို ဒေသနေ ပြည်သူများ သိရှိနားလည်စေရန်။
သဘာဝပတ်ဝန်းကျင် ထိန်းသိမ်းရေး၊ ဖွံ့ဖြိုးရေးလုပ်ငန်းများနှင့် ပတ်သက်၍ ပြည်သူလူထု အသိပညာ မြှင့်တင်ရန်နှင့် ပူးပေါင်း ပါဝင်ဆောင်ရွက်မှုကို တိုးတက်ရရှိစေရန်။
ရာသီဥတု မျှတကောင်းမွန်လာခြင်းဖြင့် စိုက်ပျိုးရေးကို အထောက်အကူဖြစ်စေရန်။
သဲကန္တာရဖြစ်ထွန်းမှုကို ကာကွယ်တားဆီးရန်။
တည်နေရာနှင့် အကျယ်အဝန်း အပူပိုင်းဒေသ စိမ်းလန်းစိုပြည်ရေး ဦးစီးဌာန စတင်ဖွဲ့စည်းစဉ်က စစ်ကိုင်းတိုင်းဒေသကြီး၊ မကွေးတိုင်းဒေသကြီးနှင့် မန္တလေးတိုင်းဒေသကြီးတို့အတွင်းရှိ ခရိုင် ၁၃ ခရိုင်၊ မြို့နယ် ၅၇ မြို့နယ်၏ စုစုပေါင်း အကျယ်အဝန်း ၂၁၅၅၇၄၅၉ ဧက (၂၁.၅၆ ဧကသန်း) အတွင်း စိမ်းလန်းစိုပြည်ရေး လုပ်ငန်းများ ဆောင်ရွက်ခဲ့သော်လည်း ၂၀၀၀-၂၀၀၁ ဘဏ္ဍာရေးနှစ်မှ စတင်၍ မကွေးတိုင်းဒေသကြီး၊ ဂန့်ဂေါခရိုင် (ဂန့်ဂေါမြို့နယ်၊ ထီးလင်းမြို့နယ်နှင့် ဆောမြို့နယ်) အား ချန်လှပ်ကာ တိုင်းဒေသကြီး ၃ တိုင်း၊ ၁၂ ခရိုင်၊ မြို့နယ် ၅၄ မြို့နယ်၊ အကျယ်အဝန်း ၂၀၁၇၈၉၂၆ ဧက (၂၀.၁၇ ဧကသန်း) ဖြင့် ပြန်လည် ပြင်ဆင်ဖွဲ့စည်းခဲ့ပြီး လုပ်ငန်းများ ဆောင်ရွက်လျက်ရှိသည်။
အပူပိုင်းဒေသ စိမ်းလန်းစိုပြည်ရေး ဦးစီးဌာနမှ လုပ်ငန်းများ တာဝန်ယူ ဆောင်ရွက်လျက်ရှိသည့် တိုင်းဒေသကြီး၊ ခရိုင်နှင့် မြို့နယ်များ၏ ဖွဲ့စည်းပုံမှာ အောက်ပါအတိုင်း ဖြစ်သည်။
စစ်ကိုင်းတိုင်းဒေသကြီး ခရိုင်မြို့နယ်စစ်ကိုင်းခရိုင်စစ်ကိုင်း၊ မြောင်၊ မြင်းမူမုံရွာခရိုင်မုံရွာ၊ ချောင်းဦး၊ ဘုတလင်၊ ဆားလင်းကြီး၊ယင်းမာပင်၊ အရာတော်၊ ပုလဲရွှေဘိုခရိုင်ရွှေဘို၊ ဝက်လက်၊ ဒီပဲယင်း၊ ရေဦး၊တန့်ဆည်၊ ကန့်ဘလူ၊ ခင်ဦး မကွေးတိုင်းဒေသကြီး ခရိုင်မြို့နယ်မကွေးခရိုင်ချောက်၊ ရေနံချောင်း၊ နတ်မောက်၊မြို့သစ်၊ တောင်တွင်းကြီး၊ မကွေးမင်းဘူးခရိုင်စလင်း၊ ပွင့်ဖြူ၊၊ မင်းဘူး၊ ငဖဲပခုက္ကူခရိုင်ပေါက်၊ မြိုင်၊ ရေစကြို၊ ပခုက္ကူ၊ ဆိပ်ဖြူသရက်ခရိုင်မင်းလှ၊ ဆင်ပေါင်ဝဲ၊ အောင်လံ၊ သရက်၊ မင်းတုန်း၊ ကံမ မန္တလေးတိုင်းဒေသကြီး ခရိုင်မြို့နယ်ကျောက်ဆည်ခရိုင်ကျောက်ဆည်၊ မြစ်သား၊ တံတားဦးမြင်းခြံခရိုင်မြင်းခြံ၊ နွားထိုးကြီး၊ တောင်သာ၊ကျောက်ပန်းတောင်း၊ ငါန်းဇွန်ညောင်ဦးခရိုင်ညောင်ဦးမိတ္ထီလာခရိုင်မိတ္ထီလာ၊ သာစည်၊ ဝမ်းတွင်း၊ မလှိုင်ရမည်းသင်းခရိုင်တပ်ကုန်း၊ ရမည်းသင်း၊ ပျော်ဘွယ် ဆက်စပ်ကြည့်ရှုရန် သစ်တောဦးစီးဌာန ပတ်ဝန်းကျင်ထိန်းသိမ်းရေးဦးစီးဌာန မြေတိုင်း ဦးစီးဌာန မြန်မာ့သစ်လုပ်ငန်း အကိုးအကား ပြင်ပဆက်သွယ်ရေး အပူပိုင်းဒေသ စိမ်းလန်းစိုပြည်ရေး ဦးစီးဌာန Category:မြန်မာနိုင်ငံရှိ အစိုးရအဖွဲ့အစည်းများ။
အာသီးရောင်ရောဂါ (tonsillitis) သည် ဘက်တီးရီးယား (သို့) ဗိုင်းရပ် ကြောင့် အာသီးရောင်ရမ်းသောရောဂါဖြစ်သည်။
အဖြစ်အများဆုံးကတော့ ဗိုင်းရပ်ကြောင့်ဖြစ်သည်။
လည်ချောင်းနာခြင်း၊ ကိုယ်ပူချိန်တက်ခြင်းစသည့် လက္ခဏာများခံစားရနိုင်သည်။
အများစုသည် သုံးရက် မှ တစ်ပတ်အတွင်း သက်သာသွားကြသည်။
သစ်တောနှင့် ပတ်ဝန်းကျင်ဆိုင်ရာတက္ကသိုလ် (ရေဆင်း)သည် လူ့စွမ်းအားအရင်းအမြစ် ဖွံ့ဖြိုးတိုးတက်ရေးကိုဦးတည်လျက် သစ်တောပညာနှင့် ပတ်ဝန်းကျင်သိပ္ပံပညာ သင်ကြားရေးဆိုင်ရာ လုပ်ငန်းများကို ဆောင်ရွက်လျက်ရှိသည်။
သမိုင်းကြောင်း မြန်မာနိုင်ငံတွင် တက္ကသိုလ်အဆင့် သစ်တောပညာရပ်များကို (၁၉၂၃)ခုနှစ်မှ စတင်၍ ရန်ကုန်တက္ကသိုလ်တွင် သစ်တောပညာဌာနမှ တာဝန်ယူ သင်ကြားပေးခဲ့သည်။
ရန်ကုန်တက္ကသိုလ် လက်အောက်ရှိ သစ်တောပညာဌာနမှ မွေးထုတ်ပေးခဲ့သည့် သစ်တော(သိပ္ပံ) ဘွဲ့ရသူ ဦးရေမှာ (၁၀၀၁) ဦးဖြစ်သည်။
(၁၉၈၅) ခုနှစ်တွင် သစ်တောပညာဌာနကို ရန်ကုန် တက္ကသိုလ်မှ ရေဆင်းစိုက်ပျိုးရေးတက္ကသိုလ်သို့ ပြောင်းရွှေ့ ဖွင့်လှစ်ခဲ့သည်။
ရေဆင်းစိုက်ပျိုးရေးတက္ကသိုလ် လက်အောက်ရှိ သစ်တောပညာဌာနမှ မွေးထုတ်ပေးခဲ့သည့် သစ်တော(သိပ္ပံ)ဘွဲ့ရသူ ဦးရေမှာ (၁၄၁)ဦး ဖြစ်သည်။
(၁၉၉၂) ခုနှစ်တွင် သစ်တောတက္ကသိုလ်အား သီးခြားတက္ကသိုလ်အဖြစ် စတင်ဖွင့်လှစ်ခဲ့ပြီး သစ်တောရေးရာဝန်ကြီးဌာန၊ သစ်တောဦးစီးဌာန လက်အောက်တွင် ထားရှိခဲ့သည်။
(၁၉၉၅) ခုနှစ်တွင် ကျောင်းသူများ စတင်ခေါ်ယူ သင်ကြားခဲ့သည်။
ခေါ်ယူသူ အရေအတွက်၏ (၂၅ %) ဖြင့် ကျောင်းသူ (၁၂)ဦးအား စတင်လက်ခံ သင်ကြားခဲ့သည်။
(၁၉၉၆) ခုနှစ်တွင် ဘွဲ့လွန်သင်တန်းများကို စတင်ဖွင့်လှစ် သင်ကြားပေးခဲ့သည်။
(၂၀၁၂-၂၀၁၃) ပညာသင်နှစ်အထိ သစ်တောတက္ကသိုလ်မှ မွေးထုတ်ပေးခဲ့သည့် သစ်တော(သိပ္ပံ)ဘွဲ့ရ လူဦးရေမှာ (၉၈၆) ဦးရှိပြီဖြစ်သည်။
၂၀၁၇ ခုနှစ်တွင် သစ်တောနှင့် ပတ်ဝန်းကျင်ဆိုင်ရာတက္ကသိုလ်(ရေဆင်း)ဟု အမည်ပြောင်းလဲခဲ့ပြီး သစ်တောပညာအပြင် ပတ်ဝန်းကျင်သိပ္ပံပညာကိုပါ သင်ကြားရန်ရည်မှန်းခဲ့သည်။
၂၀၂၁ ခုနှစ်တွင် အာဏာသိမ်းမှုဖြစ်လာပြီးနောက် ကြားကာလတက္ကသိုလ်အဖွဲ့အစည်းမှ ဦးစီး၍ အွန်လိုင်းအခြေပြု ဒီဂရီဘွဲ့ကြိုသင်တန်းများ ပို့ချလျက်ရှိပါသည်။
တည်နေရာနှင့် အကျယ်အဝန်း သစ်တောတက္ကသိုလ်သည် နေပြည်တော်၊ ဇေယျာသီရိမြို့နယ်၊ ရန်ကုန်-မန္တလေး ကားလမ်းမ နှင့် ရေဆင်းစိုက်ပျိုးရေးတက္ကသိုလ်တို့၏ အရှေ့ဘက်၌ တည်ရှိသည်။
အကျယ်အဝန်းမှာ (၁၃၇) ဧက ရှိသည်။
အဓိကတာဝန်နှင့် ရည်ရွယ်ချက်များ သစ်တောတက္ကသိုလ်၏ အဓိကတာဝန်မှာ သစ်တောတက္ကသိုလ် ကျောင်းသား/သူများအား သစ်တောပညာရပ်ဆိုင်ရာ အသိပညာ၊ အတတ်ပညာများ ဖြန့်ဝေပေးရန်နှင့် အရည်အချင်းပြည့်ဝ သော သစ်တောပညာရှင်များအဖြစ် မွေးထုတ်ပေးရန် ဖြစ်သည်။
သစ်တောတက္ကသိုလ်၏ အဓိကရည်ရွယ်ချက်များမှာ - လူ့စွမ်းအားအရင်းအမြစ်များ ဖွံ့ဖြိုးတိုးတက်လာစေရန်၊ သစ်တောကဏ္ဍအတွက် အရည်အချင်းပြည့်ဝသော သစ်တောပညာရှင်များအဖြစ် မွေးထုတ်ပေးရန်၊ သစ်တောပညာရပ်ဆိုင်ရာ ဗဟုသုတများ တိုးပွားလာစေရန်၊ သုတေသနလုပ်ငန်းများမှတဆင့် သစ်တောပညာရပ်များ ဖွံ့ဖြိုးတိုးတက်လာစေရန်၊ သစ်တောကဏ္ဍအတွက် ပညာရပ်ဆိုင်ရာဝန်ဆောင်မှုများပေးရန် စသည်တို့ဖြစ်သည်။
ဖွဲ့စည်းပုံ သစ်တောတက္ကသိုလ်၏ ဖွဲ့စည်းပုံမှာ အောက်ပါအတိုင်းဖြစ်သည်။
စီမံရေးရာဌာနများ စီမံ/ ဘဏ္ဍာ ဌာန နယ်မြေ/ အင်ဂျင်နီယာ ဌာန ကျောင်းသားရေးရာဌာန စာမေးပွဲ/ဘွဲ့နှင်းသဘင်ရေါ်ရာဌာန အားကစားဌာန သင်ကြားရေးဌာနများ သစ်တောပညာဌာန သစ်တောထွက် ပစ္စည်းပညာဌာန အထောက်အကူပြု ဘာသာ ဌာနများ စာကြည့်တိုက်ဌာန သင်ကြားရေး ဘွဲ့ကြိုအဆင့် သင်ကြားရေးလုပ်ငန်းများ (၂၀၀၆-၂၀၀၇) ပညာသင်နှစ်မှ စတင်၍ တက္ကသိုလ်ဝင်တန်း အောင်မြင်ပြီးသူများအား နှစ်စဉ် ဝင်ခွင့်အရည်အချင်းစစ် စာမေးပွဲပြုလုပ်၍ ပထမနှစ်သင်တန်းသို့ တက်ရောက်ခွင့်ပြုလျက်ရှိသည်။
ဝင်ခွင့်လျှောက်လွှာများကို နေ့စဉ်ထုတ်သတင်းစာများတွင် ကြိုတင်ကြေညာ၍ ရေးဖြေစာမေးပွဲ စစ်ဆေးခြင်း၊ လူတွေ့စစ်ဆေးခြင်း၊ မိုင်(၂၀)လမ်းလျှောက်စွမ်းရည် စစ်ဆေးခြင်းများ ပြုလုပ်၍ ကျောင်းသား/ကျေားင်းသူ (၁၀၀)ဦးအား နှစ်စဉ်လက်ခံသင်ကြားပေးလျက် လျက်ရှိသည်။
ဘွဲ့ကြိုသင်တန်းကာလမှာ လက်ရှိအချိန်တွင် ပထမနှစ်မှ ပဉ္စမနှစ်အထိ (၅) နှစ် ဖြစ်ပြီး အပ်နှင်းသည့်ဘွဲ့မှာ သိပ္ပံ(သစ်တောပညာ)ဘွဲ့ B.Sc (Forestry) ဖြစ်သည်။
(၂၀၁၂-၂၀၁၃) ပညာသင်နှစ်မှစတင်ပြီး ဘွဲ့ကြိုကာလကို (၆)နှစ်သို့ ပြန်လည် တိုးမြှင့်ထားသည်။
သင်ကြားမှု အစီအစဉ်အနေဖြင့် ပညာသင်နှစ် တစ်နှစ်လျှင် နှစ်ဝက် (၂) ခုခွဲ၍ သင်ကြားလျက်ရှိပြီး အခြေခံဘာသာရပ်(၁၀) ခု၊ သစ်တောပညာဘာသာရပ် (၃၃) ခုနှင့် ပတ်ဝန်းကျင် ထိန်းသိမ်းရေး ဘာသာရပ် (၆) ခု တို့ကို သင်ကြား ပို့ချလျက်ရှိသည်။
လက်တွေ့ကွင်းဆင်းခြင်းလုပ်ငန်းများကို တတိယနှစ်မှ ပဉ္စမနှစ်အထိ တစ်နှစ်လျှင် (၁) ကြိမ်နှုန်းဖြင့် (၃) ကြိမ် လက်တွေ့ကွင်းဆင်း ဆောင်ရွက်စေသည်။
ဘွဲ့လွန် သင်ကြားရေးလုပ်ငန်းများ သစ်တောတက္ကသိုလ်၊ မဟာသိပ္ပံဘွဲ့သင်တန်းနှင့် ပါရဂူဘွဲ့သင်တန်းကို ပတ်ဝန်းကျင်ထိန်းသိမ်းရေးနှင့် သစ်တောရေးရာ ဝန်ကြီးဌာန လက်အောက်ရှိ ဝန်ထမ်းများမှ သတ်မှတ် အရည်အချင်း ပြည့်မီသူများအား လျှောက်ထား တက်ရောက်ခွင့်ထားသည်။
သင်တန်းကာလမှာ (၂) နှစ် သတ်မှတ်ထားပြီး လိုအပ်ပါက အချိန်ပို (၁) နှစ် ထပ်မံ ခွင့်ပြုနိုင်သည်။
အပ်နှင်းသည့် ဘွဲ့များမှာ ဘွဲ့လွန် ဒီပလိုမာ(သစ်တောပညာ)ဘွဲ့ Post Graduate Diploma in Forestry၊ မဟာသိပ္ပံ (သစ်တောပညာ)ဘွဲ့ M.Sc (Forestry) နှင့် မဟာသိပ္ပံ (သစ်တောထွက်ပစ္စည်းပညာ)ဘွဲ့ M.Sc (Forest Products)တို့ ဖြစ်သည်။
သင်ကြားမှု အစီအစဉ်တွင် အရည်အချင်းစစ် သင်တန်းအနေဖြင့် ဘာသာရပ်ဆိုင်ရာ သင်တန်းများ တက်ရောက်ခြင်းနှင့် စာမေးပွဲ ဖြေဆိုခြင်းများကို ဆောင်ရွက်စေသည်။
အရည်အချင်းစစ်စာမေးပွဲ ဖြေဆိုအောင်မြင်သူများသည် ကျမ်းပြုစုခြင်းလုပ်ငန်းကို ဆက်လက်ဆောင်ရွက်နိုင်သည်။
အကိုးအကား Category:မန္တလေးတိုင်းဒေသကြီးအတွင်းရှိ တက္ကသိုလ်များ Category:နေပြည်တော်။
သစ်တောဦးစီးဌာန ()သည် သယံဇာတနှင့် သဘာဝပတ်ဝန်းကျင် ထိန်းသိမ်းရေး ဝန်ကြီးဌာန လက်အောက်ရှိ ဌာနတစ်ခု ဖြစ်သည်။
သမိုင်းကြောင်း ကုန်းဘောင်ခေတ်ဦးနှောင်းပိုင်း အလောင်းမင်းတရားကြီး လက်ထက် ၁၇၆၀ ခုနှစ်ဝန်းကျင်မှသည် ကျွန်းသစ်ကို "တော်သစ်" အဖြစ်သတ်မှတ်၍ ထိန်းသိမ်းကာကွယ်ခဲ့သည်။
၁၈၄၁ ခုနှစ်နှင့် ၁၈၄၂ ခုနှစ်တို့တွင် မြန်မာ့ကျွန်းသစ်တောများ ပျက်စီးဆုံးရှုံးခြင်းမှ ကာကွယ်ရန်အတွက် သစ်ထုတ်လုပ်ခြင်းနှင့် ပတ်သက်၍ ပိုမိုပြည့်စုံသော စည်းကမ်းများကို ထုတ်ပြန်ခဲ့သည်။
၁၈၅၂ ခုနှစ် တွင် ပဲခူးကို အင်္ဂလိပ်တို့ သိမ်းပိုက်ပြီးနောက်မကြာမီ ကျွန်းသစ်တောများသည် အစိုးရပိုင်ဖြစ်သည်ဟု ကြေညာပြီး ဒေါက်တာမက္ကလင်းကို ဝန်ထောက်ခန့်အပ် အုပ်ချုပ်စေခဲ့ရာ ၎င်းမှ အစီရင်ခံ တင်ပြမှုကြောင့် ၁၈၈၅ ခုနှစ်တွင် အိန္ဒိယပြည်သစ်တောများ၏ ချာတာအမိန့်ကြေညာစာ ထွက်ရှိလာခဲ့ရာ သစ်တောထိန်းသိမ်းစောင့်ရှောက်ရာတွင် အမြဲကျင့်သုံးရမည့် ပေါ်လစီ ပေါ်ထွက်လာခြင်း ဖြစ်သည်။
နိုင်ငံတော်၏ သစ်တောများကို စနစ်တကျ စီမံခန့်ခွဲ အုပ် ချုပ်ရန်အတွက် သစ်တောဌာနကို ၁၈၅၆ ခုနှစ်တွင် စတင်ဖွဲ့စည်းခဲ့သည်။
ထိုစဉ်က သစ်တောဌာန၏ တာဝန်ဝတ္တရားများမှာ သဘာဝသစ်တောကြီးများအား ပြုစုထိန်းသိမ်းခြင်းနှင့် အဖိုး တန် ကျွန်းနှင့် သစ်မာများကို စနစ်တကျထုတ်ယူသုံးစွဲရေးအတွက် စီမံအုပ်ချုပ်လုပ်ကိုင်ခြင်း များသာ ဖြစ်သည်။